На основу члана 38 став 1 тачка 9 Закона о локалној самоуправи („Службени лист Црне Горе'' бр.2/18), члана 29 став 2 и члана 34 става 1 Закона о државној имовини („Службени лист Црне Горе'' бр.21/09 и 40/11), члана 36 став 1 тачка 2 Статута општине Беране („Службени лист Црне Горе-Општински прописи'' бр.42/18), Скупштина општине Берaне, на сједници одржаној **02. јула 2019.** године, донијела је

**О Д Л У К У**

**о прибављању непокретности ради докомплетирања урбанистичке парцеле број 57 у захвату ДУП-а Стари град**

Члан 1.

Одобрава се прибављање непокретности из листа непокретности бр.300 КО Беране које чини катастарска парцела бр.1344/2 по култури пословне зграде у привреди у површини од 99м2 и објекат – једноспратна зграда са приземљем површини 80м2 и спратом површине 80м2.

Прибављање непокретности се врши за потребе докомплетирања урбанистичке парцеле бр.57 у захвату ДУП-а Стари град а коју чине катастарска парцела бр. 1344/2 површине 99м2 и дио катастарске парцеле бр.1344/1 површине од 871м2

Члан 2.

 Овлашћује се предсједник Општине Беране да закључи Уговор о купопродаји непокретности између НВО Народна техника – Беране и Општине Беране.

Члан 3.

Ова одлука ступа на снагу осмог дана од дана објављивања у Службеном листу Црне Горе – Општински прописи.

СКУПШТИНА ОПШТИНЕ БЕРАНЕ

**Број: 02-030-311 Предсједник Скупштине**

**Беране,03. 07.2019.године Новица Обрадовић**

**О б р а з л о ж е њ е:**

1. **Правни основ за доношење Одлуке**

Правни основ за доношење ове одлуке садржан је у члану 38 став 1 тачка 9 Закона о локалној самоуправи, којим је прописано да Скупштина располаже непокретном имовином, осим у случајевима отуђења имовинских права на непокретностима непосредном погодбом, утврђеним законом којим се уређује државна имовина, члану 29 став 2 Закона о државној имовини којим је прописано да непокретним и покретним стварима и другим добрима у државној имовини, на којима одређена својинска овлашћења врши општина, располаже надлежни орган општине у складу са овим законом и статутом, члану 34 став 1 Закона о државној имовини којим је прописано да Општина одлучује о стицању и располагању правима која јој припадају у складу са овим законом и члану 36. став 1 тачка 2 Статута општине Беране који прописује да скупштина доноси прописе и друге опште акте и располаже непокретном имовином, осим у случајевима отуђења имовинских права на непокретностима непосредном погодбом, утврђеним законом којим се уређује државна имовина;

**II. Разлози за доношење**

Детаљним урбанистичким планом „Стари град“ планирана је урбанистичка парцела бр.57 укупне површине 970м2 коју чине катастарска парцела бр.1344/2 површине 99м2 и дио катастарске парцеле бр.1344/1 површине 871м2. Ради докомплетирања урбанистичке парцеле бр.57 неопходно је прибављање права својине на катастарској парцели бр.1344/2 површине 99м2 чиме би се створили услови да Општина Беране започне изградњу стамбено-пословног објекта који је планиран ДУП-ом.

Предлажемо одборницима, да предлог Одлуке подрже и усвоје као у тексту предлога.

Дирекција за имовину и заштиту имовинских права